paragraph_text: Sjevernokavkaska sovjetska republika (ruski: Северо-Кавказская Советская Республика) je bila dijelom Ruske SFSR. Postojala je od 7. srpnja do prosinca 1918. godine, a sjedišta su joj bila u gradovima Jekaterinodaru (Krasnodaru) te u Pjatigorsku od kolovoza 1918. godine. Nastala je spajanjem Kubansko-crnomorske sovjetske republike, Stavropoljske sovjetske republike i Terečke sovjetske republike.